سمعت كلام كتير عن الروايه وانها حلوة جدا وكنت مسبقا قريت فيرتيجو وتراب الماس وطبعا حبيت تراب الماس جدا فده كان اهم دافع اني جربت اعمال مراد قبل كده فقلت اكيد دي احلي من اللى قبلها. قريتها النهارده وخلصتها النهارده برضه الروايه. الروايه مشوقه ممتعه غامضه الاحداث متناسقه والتسلسل حلو جدا. ادبيا الروايه اكيد مش في التصنيف الادبي انما هيا روايه للتسليه والتغير بتحرك مخك وتخليك تفكر عشان تفهم الاحداث وتلحق تتابعها. المعلومات الطبيه ودقتها في الروايه حلوة اووي وعجبتني جدا وواضح انه مراد اجتهد في النقطه دي اووي. الروايه في مط كتيييير جدا واحداث ملهاش داعي ووصف مبالغ فيه في مواقف كتير كان ممكن تنتهي اسرع من كده. في نقط كتير في الروايه محبتهاش زي التخيل اللى ممكنيمتد لاكتر من صفحتين وكمان درجات الحراره اللى مفهمتش المغزي منها وزيادتها تدريجيا مضايقنيش الانجلش اللى كان موجود ولا ضايقني المزج بين اللغتين وكذلك الايحاءات الجنسيه والاوصاف برغم كثرتها بس محستش انها محشورة حشر في الروايه فتقبلتها. تهت بس في الاخر ليه حصل لمايا كده هيا كان عندها تاتو اللى بيجيب الجن ده لا بس ليه مفهمتش. مفهمتش ايه اللى خرج من بق الست مرات المامون ودخل لبوقه. ومفهمتش كذلك التوهه اللى وقع فيها سنتين من حياته وصحي لقي روحه في الاخر حل محل شريف وقد الجن يعاشر مراته ويبضع بذرته في رحم لبني . اجمالا في توهان كتير في الروايه بس الثلاث نجوم بسبب الغموض والدقه في الملعومات الطبيه والتسلسل اللى يجعلها روايه صالحه لفيلم عربي خفيف اشوفه مره مش اكتر
reviews (hotels, books, movies, products and a few airlines)